text: DI støtter Merkel
  16 september 2013 kl. 09.43
  Hele Tyskland går til valg på søndag. Og den nuværende kansler Angela Merkel skal vinde valget, mener Dansk Industri i Sønderjylland. Det er nemlig bedst for de sønderjyske virksomheder.
  Udmeldingen kommer fra formanden for Dansk Industri i Sønderjylland, Erling Duus. Tyskland er nemlig det vigtigste land, for danske virksomheder. Mere end 15 procent af den danske eksport går til vores nabo mod syd.
  - Og hvis Angela Merkel bliver genvalgt, så giver det en dejlig ro i Tyskland og det giver fremgang, siger Erling Duus til DR Syd.
  